
22-TA-3145: Noteikumu projekts (Jauns)
Latvijas Atveseļošanas un noturības mehānisma plāna 5. komponentes “Ekonomikas transformācija un produktivitātes reforma” 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas "Atbalsta instruments inovāciju klasteru attīstībai" 1.kārtas pētniecības projekta īstenošanas noteikumi
TA saskaņojamie dokumenti
Noteikumu projekts 2.0
Anotācija (ex-ante) 2.0
MK sēdes protokollēmuma projekts 1.0
Atzinuma sniedzējs
Latvijas Darba devēju konfederācija
Atzinums iesniegts
23.01.2023.
Atzinuma sniegšanas termiņš
23.01.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
2.2. finansējuma saņēmējs – publisko vai privāto tiesību juridiskā persona (turpmāk – juridiskā persona), vai šo personu apvienība, kurai piešķirts programmas finansējums projekta īstenošanai;
	Iebildums
LDDK iebilst pret 2.2. punkta redakciju, un uzskata, ka terminu skaidrojumā ir jāsniedz pilna informācija par finansējuma saņēmēju. Tekstā tālāk tiek pieminēti gan finansējuma saņēmējs, gan projekta iesniedzējs, kas var tikt sajaukti (32. un 35. punkti)
Piedāvātā redakcija
Rosinām novērst pretrunas 2.2., 32. 35. punktu apakšpunktos.
	Ilona Kiukucāne (LDDK)

	2.
	Noteikumu projekts
2.3. inovācijas klasteris – viedās specializācijas stratēģijas jomas (turpmāk - RIS3) vadības grupa, kas sevī ietver kompetences centru, klasteri, asociācijas, ministrijas pārstāvi un citus nozares dalībnieku pārstāvjus, kas apvienojušies vienā sadarbības platformā;
	Iebildums
LDDK iebilst pret noteikumu projekta 2.3.punktā lietoto skaidrojumu, kas ir inovāciju klasteris. LDDK uzskata, ka ir neatbilstība starp ANM lietotai terminoloģiju, kas ir inovāciju klasteris un kas ir konkrētas RIS3 jomas vadības grupa.
Piedāvātā redakcija
Nepieciešams precizēt 2.3.punktu.
	Ilona Kiukucāne (LDDK)

	3.
	Noteikumu projekts
2.7. pētniecības projekts – sadarbības partnera finansējuma saņēmējam iesniegts dokumentu kopums, kurā iekļauts iesniegums un pētniecības projekta apraksts, kas noteikts šo noteikumu 1. pielikumā, saskaņā ar izstrādātajiem nosacījumiem par pētniecības projekta īstenošanu, ko apstiprinājusi pētniecības projektu atlases padome un par kuru saņemts labvēlīgs aģentūras lēmums par atbilstību komercdarbības atbalsta nosacījumiem;
	Iebildums
LDDK iebilst un aicina precizēt 20.7 punkta redakciju, jo ir konstatējama pretruna ar noteikumu projekta ar 26.2. un 73. punktiem. Uzskatām, ka Ekonomikas ministrijas izstrādātajai vērtēšanas kritēriju piemērošanas metodikai jābūt publicētai vienlaikus ar atklātā konkursa izsludināšanu (vēlākais). Pretējā gadījumā nav iespējams ievērot noteikumu projekta 26.2. punktu, kas nosaka, ka minētajai kārtībai, kādā finansējuma saņēmējs izvērtē pētniecības projektu iesniegumus, jābūt balstītai minētajā metodikā.
Piedāvātā redakcija
-
	Ilona Kiukucāne (LDDK)

	4.
	Noteikumu projekts
2.9. projekta iesniedzējs - ir Latvijas Republikā reģistrēta juridiska persona, kura iesniedz projekta iesniegumu un atbilst šo noteikumu 29. punkta nosacījumiem;
	Iebildums
LDDK iebilst pret 2.9.punkta redakciju.
Piedāvātā redakcija
LDDK rosina precizēt 2.9.punktu, liekot atsauci uz 32.punkta nosacījumiem. 
	Ilona Kiukucāne (LDDK)

	5.
	Noteikumu projekts
37. Finansējuma saņēmējs projekta īstenošanā var iesaistīt tikai tos sadarbības partnerus, kas nav finansējuma saņēmēja kapitāla daļu turētāji.
	Iebildums
LDDK konceptuāli iebilst pret 37.punkta redakciju.LDDK uzskata, ka piedāvātais nosacījums liegs pieteikt un īstenot pētniecības projektus nozares vadošajiem uzņēmumiem un zinātniskajām institūcijām, jo publiskā finansējuma labai pārvaldībai kompetenču centru kapitāldaļu turētāji ir gan nozares vadošie komersanti, gan Latvijas lielākie zinātniskie institūti un universitātes, kas spēj nodrošināt finansējuma pārvaldības reputāciju un programmas saturisko ekspertīzi.Kompetenču centros ir izstrādāta Iekšējā kontroles sistēma un pētniecības projektu atlases principi, kas skaidri definē interešu konflikta novēršanas procedūras, tai skaitā, attiecībā uz kapitāldaļu turētājiem.
Piedāvātā redakcija
Izteikt 37.puktu šādā redakcijā "Finansējuma saņēmējam ir tiesības projekta īstenošanā iesaistīt arī sadarbības partnerus, kas nav finansējuma saņēmēja kapitāla daļu turētāji."
 
	Ilona Kiukucāne (LDDK)

	6.
	Noteikumu projekts
67. Investīcijas ietvaros finansējuma saņēmējs noslēguma maksājuma pieprasījumus aģentūrai iesniedz līdz 2026. gada 30. jūnijam.
	Iebildums
LDDK aicina novērts pretrunu starp noteikumu projekta 67. punktu, kas paredz, ka investīcijas ietvaros finansējuma saņēmējs noslēguma maksājuma pieprasījumus aģentūrai iesniedz līdz 2026. gada 30. jūnijam, un noteikumu projekta 69.5. punktu, kas paredz, ka pētniecības projekta ietvaros finansējuma saņēmējam ir tiesības pēdējos maksājuma pieprasījumus veikt līdz 2026. gada maijam.
Piedāvātā redakcija
-
	Ilona Kiukucāne (LDDK)

	7.
	Noteikumu projekts
69.2.15. izstrādāt pētniecības projektu atlases kritērijus, kas ir savstarpēji saskaņoti starp inovāciju klasteriem, ja nepieciešams, arī ar nozares ministriju un aģentūru;
	Iebildums
LDDK aicina precizēt 69.2.15 punkta redakciju, jo inovāciju klasteri/kompetences centri tiek atlasīti atklātā konkursā un nav zināmi līdz atlases noslēgumam, līdz ar to nav īstenojama norma par savstarpēju atlases kritēriju saskaņošanu, kuriem jābūt iesniegtiem kopā ar projekta pieteikumu
Piedāvātā redakcija
-
	Ilona Kiukucāne (LDDK)

	8.
	Noteikumu projekts
119. Maksimāli pieļaujamais Atveseļošanas fonda finansējums viena projekta ietvaros ir 10 000 000 euro.
	Priekšlikums
LDDK aicina izvērtēt iespēju samazināt viena projekta finansējumam piedāvāto summu, lai tiktu atbalstīti visi iespējami projekti.
Piedāvātā redakcija
 
	Ilona Kiukucāne (LDDK)



